作者：陈士豪
词牌/韵律：沁园春

paragraphs: 把酒西湖，问梅一笑，为谁试花。
有淡庵人品，精忠许国，文昌地位，清白传家。
鸾检封芝，麟符剖竹，立马嘶风催戍瓜。
从今好，听夜郎江上，谯鼓喧歈。
雌堂玉暖吴娃。
向燕寝香中早放衙。
但一麾十里，风清画戟，五溪六诏、云拥高牙。
褒玺疏荣，锋车趣召，万寿杯中色翠霞。
何须更，问武陵玉屑，勾漏丹砂。